Jami'in Amurka: lokaci ya yi da a warware batun zirin Koriya ta duk wane hanyoyi ban da amfani da karfin makamai - china radio international
Jami'in Amurka: lokaci ya yi da a warware batun zirin Koriya ta duk wane hanyoyi ban da amfani da karfin makamai
2017-04-17 10:53:00 cri
Mai ba da taimako ga shugaban kasar Amurka dake kula da harkokin tsaron kasa Herbert McMaster a ranar Lahadin da ta gabata ya ce, kasarsa za ta tabbatar da dukkan wane irin zabe kan batun zirin Koriya. Amma a waje guda kuma ya jaddada cewa, yanzu lokaci ya yi da za a dauki dukkan hanyoyin da suka dace don warware batun cikin lumana ba tare da yin amfani da karfin makamai ba.
Yayin da yake zantawa da kafar yada labarun ABC a wannan rana, Herbert McMaster ya la'anci sabon gwajin harba makamai masu linzami da kasar Koriya ta arewa ta yi, a cewarsa wannan tsokana ce ta lalata zaman karko, ya kuma bayyana cewa, shugaba Donald Trump na kasarsa ya riga ya umurce kwamitin tsaron kasa da ya waiwayi kokarin da ma'aikatar tsaron kasa, ma'aikatar harkokin waje da kuma hukumomin tattara bayyanai na kasar suka yi wajen warware batun zirin Koriya, da nufin samar masa hanyoyin warware batun a lokacin da ya wajabta.
Baya ga haka, Herbert McMaster yana mai cewa, a cikin makwani har ma watanni masu zuwa, bangarori daban daban da batun ya shafa za su samu damar daukar matakai ban da amfani da karfin makamai don hana tabarbarewar halin. (Bilkisu)
v Koriya ta Arewa ta yi barazanar daukar matakai kafin Amurka ta kai mata hari 2017-04-07 13:47:45
v Kwamitin sulhu ya yi tir da harba makamai masu linzami da Koriya ta Arewa ta yi 2017-04-07 13:46:42
v Koriya ta Arewa:Ya kamata Amurka ta dauki alhakin yiwuwar aukuwr yaki a zirin Koriya 2017-03-31 11:14:59
v MDD ta bukaci Koriya ta Arewa da ta bi kudurin kwamitin sulhu na MDD 2017-03-21 13:31:42
v Za a dauki matakan dakatar da gwajin nukiliya a Koriya ta Arewa, in ji sakataren harkokin wajen Amurka 2017-03-18 13:57:54